סטודיו נעים

סטודיו נעים היא רשת ישראלית שנוסדה בשנת 2005, המהווה מרכז לתנועה וחיבור גוף נפש, מקיימת בתי ספר להכשרת והסמכת מורים ורקדנים, מתחזקת קליניקה קהילתית ומתמחה במגוון שעורי סטודיו אוף ליין ואון ליין בתחומי מחול, יוגה ומדיטציה, פילאטיס וכושר לקהל הרחב. הרשת מונה 17 סניפים ומשרתת אלפי מנויים. הסטודיו הראשון נפתח בתל אביב, בשכונת פלורנטין, עימה הרשת מזוהה.

 סקירה כללית 
נכון לשנת 2022 הרשת מונה 17 סניפים בארבע ערים בישראל (תל אביב, חיפה, רמת גן ורמת שרון). מרבית סניפי הרשת נמצאים בתל אביב ובפרט בתחומי שכונת פלורנטין ובשכונות הסמוכות אליה. כמו כן, לרשת סטודיו אונליין, אשר נוסד בכדי לאפשר פעילות בתקופת הקורונה, ובו שעורים המתקיימים בשידור חי ובאמצעות ספריות תוכן מוקלט. הרשת מעסיקה מאות מורים ומורות ומהווה בית ומרחב להכשרה, תרגול והתפתחות אישית - גופנית, מנטלית ורגשית - למתרגלים, רקדנים ומורים.

הסטודיו נוסד בשכונת פלורנטין על ידי רוני פרידמן, מורה ליוגה וכלל חדר וחצי שבו התקיימו שעורי מחול ויוגה. בשנת 2010 הסטודיו נרכש על ידי יזם ההייטק, אמיר גליק, הורחב ובמרוץ השנים הצטרפו לצוותו מורים ומתרגלים מקרב האוכלוסייה המקומית שבשכונתה כל סטודיו נפתח.

התפיסה העומדת בלב הרשת היא כי ״תנועה הינה הגשר המחבר בין גוף לנפש וכי כאשר זו מתבצעת, הגוף לומד להירגע, להשתחרר ולהיטען באנרגיה חדשה״. חזון הרשת ״הוא ליצור בית חם ופתוח, בו ניתן למצוא מגוון רחב של פעילויות שמאפשרות לגוף, לתודעה ולנפש להיפתח על מנת להוות מקום בו כל אחד יכול לנוע בו בקצב ובסגנון המתאימים לו״.

הרשת מתמחה במגוון שיעורי סטודיו לתנועה - יוגה, מחול, פילאטיס, כושר, ומציעה מגוון שיעורים במנעד רחב וייחודי בתחומים אלו לרבות מדיטציה (מיינדפולנס, מדיטציות אושו אקטיביות, דמיון מודרך), פלדנקרייז, ריברסינג ועוד.

בנוסף לשיעורי הסטודיו, הרשת מפעילה מאז שנת 2013 קליניקה קהילתית לטיפולים לרפואה סינית. מודל הפעלת הקליניקה מבוסס על מקורה של המסורת והשיטה בסין.

מאז שנת 2015 מתקיימים בתי ספר להסמכת והכשרת מורים לפילאטיס מזרן ופילאטיס מכשירים, ב-2018 הוקם בית הספר להכשרת מורים ליוגה (ויניאסה ואשטנגה יוגה) המוכרים על ידי ארגון ה-yoga alliance. כמו גם נוסד מסלול תלת שנתי לרקדנים מקצועיים.

 תפיסות מרכזיות 
 הרשת מקדמת את רעיון התנועה הבריאה לפיה התנועה היא מחולל מיטיב לשינויי גוף נפש ולפיכך מציעה מדי שבוע מעל 1,000 שעורים שונים בכל סניפיה הפיזיים.
 אקספרימנטליות - במהלך השנים נוספו בנעים מגוון שיעורים במנעד רחב וייחודי בעולם, כגון שיטת אילן לב, שיטת פאולה, שפת התנועה גאגא שאותה פיתח הרקדן והכיאוגרף אוהד נהרין, שיטת פלדנקרייז, מחול הבוטו, קונטקט אימפרוביזציה, מדיטציות אקטיביות, שיטת אלכסנדר, ריברסינג ועוד.
 נעים בקהילה - הסטודיו משמש פלטפורמה לקידום פעילויות חברתיות קהילתיות ללא מטרת רווח.
 מיסודו של בית הקהילות החדש (בית הכנסת החדש) הסטודיו כמקום מפגש לקהילה המקומית ולאנשים סקרנים המעוניינים לחקור ולהתפתח אישית.
 הסטודיו מהווה מרחב תרגול מוגן לבוגרים בלבד, נשים וגברים, מגיל 18 ועד לגיל 80. הסטודיו פותח שעריו גם בפני אוכלוסיות מודרות ומחלשות ללא הבדל דת, גזע, מין ומגדר.

 לוגו הסטודיו 
לוגו הסטודיו, חתול כתום, גובש בהשראת שכונת פלורנטין, שבה נפתח הסטודיו הראשון. החתול מסמל גמישות, עוצמה ועצמאות, איכויות המתקיימות במי שמקפידים על תרגול סדיר ותחומי פעילות הסטודיו מאפשרים. כמו כן, החתול אף הוזכר באחד מספרי המופת של המסורת היוגית שנכתבו ע״י ד״ר פול ברנטון בספרו ״מסעות בהודו המסתורית״ כחיה אשר ניתן ללמוד רבות מהאופן בו היא נעה. בין השנים 2005 ועד שנת 2022 אימץ הסטודיו חתולת רחוב בשם "האתה"האתה ע״ש ענף ההאתה יוגה ובכך היה פורץ דרך לטרנד בו עסקים מקומיים ומוסדות מאמצים חיות קהילה ועושים להם מקום.

 היסטוריה 
הסטודיו הראשון הוקם בפלורנטין בשנת 2005 כסטודיו הראשון למחול שמשלב גם שיעורי יוגה ופילאטיס. ב-2012 התבצעה הרכישה הראשונה של סטודיו חיצוני (סטודיו MOVE). ב-2015 נפתח סניף ראשון במודל זכיינות ונפתח בית ספר להסמכת מורים לפילאטיס. ב-2016 נפתח ג'ים נעים, שהיה חדר הכושר הראשון שפעל במודל לואו קוסט בישראל. ב-2018 נפתח בית ספר להסמכת מורים ליוגה.

ב-2020 עם תחילת הקורונה, נפתחה פעילות האון ליין של סטודיו נעים עם מעל מאה שיעורים בלייב כל שבוע כולל ספריית vod. לאורך כל תקופת הקורונה, ומתוך הבנה לאתגרי התקופה, השירות היה פתוח לקהל הרחב (מנויים ולא מנויים) ללא עלות.

 קישורים חיצוניים 






 הערות שוליים 

קטגוריה:ישראל: ספורט